proxectonos/corpus_dominio_legal_administrativo_tmp huggingface dataset:
DECRETO 477/1997, do 12 de decembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto de unión das praias Rapadoira-Llas, prolongación ata Froxán.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/12/1997

A Deputación Provincial de Lugo, en sesión celebrada o día 28 de xuño de 1993, acordou aproba-lo proxecto de unión das praias Rapadoira-Llas, prolongación ata Froxán e na sesión celebrada o día 22 de febreiro de 1993, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 2 de xaneiro de 1997 baixo o número 18.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 12 de novembro 1996, nº 8644.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque o municipio de Foz basea gran parte dos seus recursos no turismo debido ás magníficas praias coas que conta o seu litoral; esta obra como indica o seu nome, enlaza as dúas praias máis próximas á capitalidade municipal sendo unha importantísima vía que resalta o valor paisaxístico da zona e dota dunha adecuada comunicación a ámbolos dous lugares.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de unión das praias Rapadoira-Llas, prolongación ata Froxán.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
10436
CORRECCIÓN de erros.-Orde do 11 de decembro de 1997 pola que se desenvolven determinadas previsións contidas no Decreto 351/1997, do 10 de decembro, polo que se fixa a estructura orgánica dos departamentos da Xunta de Galicia.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 19/12/1997

Advertido erro no texto da devandita orde, publicado no DOG nº 244, do 18 de decembro de 1997, cómpre face-la oportuna corrección:
Na páxina 12.182, no artigo 4º onde di: «As funcións e servicios atribuídos polo Decreto 64/1996, do 15 de febreiro, polo que se establece a estructura orgánica do Servicio Galego de Saúde, ...», debe dicir: «As funcions e servicios, en materia de farmacia, atribuídos polo Decreto 64/1996, do 15 de febreiro, polo que se establece a estructura orgánica do Servicio Galego de Saúde, ...».
9692
RESOLUCIÓN do 1 de decembro de 1997, da Dirección Xeral de Centros e Inspección Educativa, pola que se procede a nomear e facer pública a composición do tribunal que deberá xulga-las probas para a concesión do premio extraordinario de bacharelato no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/12/1997

Conforme o artigo 7 da Orde do 3 de outubro de 1997 pola que se convocan os premios extraordinarios de bacharelato para alumnos que rematasen os seus estudios de bacharelato no curso 1996-1997, esta dirección xeral,
RESOLVE:
Primeiro.-Facer pública a composición do tribunal que deberá xulga-las probas para a concesión do premio extraordinario de bacharelato, que figura no anexo desta resolución.
Segundo.-Os membros do tribunal terán dereito a percibir axudas de custos e gastos de locomoción no caso de que se teñan que desprazar da súa residencia oficial, de acordo co Decreto 292/1990, do 24 de maio.
Terceiro.-O número de premios que se poden conceder na convocatoria do curso 1996/1997 na Comunidade Autónoma de Galicia é de vinteseis (26).
Santiago de Compostela, 1 de decembro de 1997.
Severino Somoza Gómez
Director xeral de Centros e Inspección Educativa
ANEXO
Tribunal titular:
-Presidente: Emilio Pérez Sánchez, inspector de educación.
-Vocais:
José Ramón Pereiró Rodríguez, inspector de educación.
Modesto Hermida García, inspector de educación.
Samuel Lago Fernández, inspector de educación.
Jaime Santoalla Varela, inspector de educación.
Constantino Freire Lamas, inspector de educación.
Fermín Álvarez Lata, inspector de educación.
Fernando del Pozo Andrés, inspector de educación.
Carlos Varela Vázquez, inspector de educación.
Andrés Vilán Pérez, profesor de ensino secundario.
José Antonio Vázquez Iglesias, profesor de ensino secundario.
Josefa Fernández Soilán, profesora de ensino secundario.
Tribunal suplente:
-Presidenta: Pilar Miravalles González, inspectora de educación.
-Vocais:
Antonio Caballero Javierre, profesor de ensino secundario.
Francisco Voguerol Ruibal, profesor de ensino secundario.
Eladio Rodríguez Gandoy, profesor de ensino secundario.
Rosa María Fernández Álvarez, profesora de ensino secundario.
Carlos González López, profesor de ensino secundario.
M. Nicolás Vázquez Varela, profesor de ensino secundario.
Pilar Álvarez Fernández, profesora de ensino secundario.
Rodolfo Armas Fernández, profesor de ensino secundario.
Teresa Rey Escribano, profesora de ensino secundario.
Antonio Couto Llamas, profesor de ensino secundario.
Mario Juíz López, profesor de ensino secundario.
10442
RESOLUCIÓN do 11 de decembro de 1997 pola que se ordena a publicación do acordo do Consello da Xunta de Galicia sobre separación do servicio da funcionaria María Jesús Ramona Iglesias Alba.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/12/1997

Instruído expediente disciplinario a María Jesús Ramona Iglesias Alba, funcionaria do corpo facultativo de grao medio da Xunta de Galicia, transferida á Comunidade Autónoma de Galicia, e elevado á consideración do Consello da Xunta, este, en reunión celebrada o día 6 de novembro de 1997, adoptou o seguinte,
ACORDO:
«Impoñe-la sanción de separación do servicio a María Jesús Ramona Iglesias Alba, funcionaria do corpo facultativo de grao medio da Xunta de Galicia, con documento nacional de identidade nº 10.522.185, por considerala autora dunha falta moi grave das comprendidas no artigo 3º do Decreto 94/1991, do 21 de marzo, polo que se aproba o Regulamento de réxime disciplinario dos funcionarios da Administración da Comunidade Autónoma de Galicia».
Contra o devandito acordo, que é definitivo en vía administrativa, poderá interpoñerse recurso contencioso-administrativo no prazo de dous meses, contados a partir do día seguinte ó da súa publicación no Diario Oficial de Galicia, perante a Sala do Contencioso-Administrativo do Tribunal Superior de Xustiza de Galicia, conforme o disposto no artigo 58 da Lei reguladora da xurisdicción contencioso-administrativa do 27 de decembro de 1956, logo de comunicalo, segundo o previsto no artigo 110.3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 11 de decembro de 1997.
Dositeo Rodríguez Rodríguez
Conselleiro da Presidencia e Administración Pública
10386
DECRETO 475/1997, do 12 de decembro, de modificación do Decreto 242/1997, do 25 de agosto, polo que se acepta a cesión a título gratuíto dun terreo de 15.000 m sito na zona do Marco (Melide), feita polo Concello de Melide a favor da Comunidade Autónoma de Galicia para a construcción dun centro público de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/12/1997

Unha vez publicado o Decreto 242/1977, do 25 de agosto, advertiuse que a superficie aceptada de
15.000 m non se correspondía unicamente co predio descrito no seu artigo 1.
Logo da incorporación ó expediente da certificación literal do acordo do Pleno do Concello de Melide, resulta que a superficie cedida comprende tamén os predios inscritos no Rexistro da Propiedade de Arzúa no libro 91, tomo 537, folios 76 e 79, números 16420 e 16422.
De conformidade co disposto no artigo 105 da Lei 30/1992, de réxime xurídico de administracións públicas e procedemento administrativo común, e nos termos da proposta da Consellería de Economía e Facenda e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Artigo único.-Modifícase o artigo 1 do Decreto 242/1997, polo que se acepta a cesión a título gratuíto dun terreo de 15.000 m sito na zona do Marco (Melide), feita polo Concello de Melide a favor da Comunidade Autónoma para a construcción dun centro público de educación secundaria, publicado no DOG nº 176, do 12 de setembro de 1997, que queda redactado como segue:
«Artigo primeiro.-Acéptase a cesión gratuíta dun terreo de 15.000 m sito no Concello de Melide e integrado pola suma da superficie dos seguintes predios:
-Chousa coñecida co nome Da Casqueira, cunha superficie dunha hectárea, trinta e catro áreas e noventa e catro centiáreas, que linda: norte, chousa de herdeiros de Antón Ron; leste, de José Casal; sur, herdeiros de Manuel Segade; e oeste, herdeiros de Manuel Taboada. Inscrita no Rexistro da Propiedade de Arzúa cos seguintes datos rexistrais: libro 91, tomo 537, folio 77, nº 1856.
-Pasto e monte baixo chamado Chousa do Marco, cunha superficie dunha área e seis centiáreas, que linda: norte, Pacita Portos Ares, hoxe irmáns Porto Roca; e oeste, Jesús Buján e Ramona Roca. Inscrita no libro 91, tomo 537, folio 76, nº 16420.
-Chousa coñecida polo nome Do Marco ou Das Latas, de catorce áreas, que linda: norte, Hernando Vázquez Irago e Mercedes Rodríguez Vázquez; sur, Ricardo Porto Rodríguez; leste, Ezequiel Parrado Sampedro e herdeiros de Celestino Rodríguez, e oeste, herdeiros de Perfecto Lago e de Taboada de Pezobre. Inscrita no libro 91, tomo 537, folio 79, nº 16422».
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
10433
ORDE do 1 de decembro de 1997 pola que se establecen os domingos e festivos nos que se autoriza a apertura de establecementos comerciais durante o ano 1998.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/12/1997

De acordo co disposto no Decreto 365/1996, do 26 de setembro, polo que se regulan os horarios comerciais no ámbito da Comunidade Autónoma de Galicia, correspóndelle á Consellería de Industria e Comercio fixar anualmente os domingos e festivos
que se considerarán hábiles para os efectos do exercicio da actividade comercial.
En aplicación do artigo 3, apartado dous, do mencionado decreto e tendo en conta o interese xeral do comercio e dos consumidores, fíxanse os domingos e festivos que, para os efectos do exercicio da actividade comercial, terán a condición de hábiles durante o ano 1998. Na súa virtude,
DISPOÑO:
Artigo 1º
Os domingos e festivos nos que os establecementos comerciais poderán permanecer abertos ó público durante o ano 1998 son:
-4 de xaneiro.
-11 de xaneiro.
-9 de abril.
-5 de xullo.
-11 de outubro.
-7 de decembro.
-13 de decembro.
-20 de decembro.
Artigo 2º
O disposto no artigo anterior enténdese sen prexuízo das normas xerais que, en materia de horarios comerciais, establece o Decreto 365/1996, do 26 de setembro.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 1 de decembro de 1997.
Antonio Couceiro Méndez
Conselleiro de Industria e Comercio.
10239
CORRECCIÓN de erros.-Orde do 1 de decembro de 1997 pola que se establece a convocatoria pública para a programación de cursos do plan nacional de formación e inserción profesional na Comunidade Autónoma de Galicia correspondentes ó exercicio de 1998.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 19/12/1997

Advertido erro na devandita orde, publicada no DOG nº 236, do venres, 5 de decembro de 1997, cómpre efectua-la oportuna corrección:
Na páxina 11.765, artigo 3º, apartado 3 , onde di: «á parte A do módulo, e poderá superar, en ningún caso», debe dicir: «á parte A do módulo, non poderá superar, en ningún caso».
Na páxina 11.769, artigo 15º, apartado 1c) onde di: «para o efecto e sempre que non os remitisen remitido con anterioridade» debe dicir: «para o efecto e sempre que non os remitisen con anterioridade».
Na páxina 11.770 no pé de firma, onde di: «Consellería de Familia, Muller e Xuventude» debe dicir: «Conselleira de Familia, Muller e Xuventude».
10243
ORDE do 16 de decembro de 1997 sobre delegación de competencias no secretario xeral da Consellería de Familia e Promoción do Emprego, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 19/12/1997

A necesidade de acadar unha axeitada axilización administrativa que redunde en beneficio da Administración e dos administrados, sen mingua do respecto ás garantías xurídicas que a tutela dos intereses públicos esixe e ós principios que informan a actividade administrativa, aconsella delegar no secretario xeral o exercicio de determinadas competencias legalmente atribuídas á titular da consellería.
Na súa virtude, facendo uso das facultades que me confiren os artigos 43.3º e 44 da Lei 1/1983, do 22 de febreiro, reguladora da Xunta e do seu presidente, segundo a redacción dada pola Lei 11/1988, do 20 de outubro, e 13 da Lei 30/1992, do 26 de novembro, de réxime xurídico das admi
nistracións públicas e do procedemento administrativo común e demais disposicións de xeral aplicación,
DISPOÑO:
Artigo 1º
Deléganse no secretario xeral as seguintes competencias:
a) O despacho e resolución daqueles expedientes e asuntos de índole administrativa que lle estean atribuídos á titular da consellería.
b) A autorización e disposición dos gastos xerais dos servicios da consellería, ata o límite dos créditos autorizados e non reservados á aprobación do Consello da Xunta de Galicia, así como a facultade de solicitar á Consellería de Economía e Facenda a ordenación dos pagamentos correspondentes.
c) As funcións que, como órgano de contratación, lle son atribuídas á titular da consellería pola lexislación vixente.
d) As facultades que lle corresponden á titular da consellería en materia de persoal, nos termos establecidos no artigo 15 da Lei 4/1988, do 26 de maio, e demais disposicións en vigor.
e) A inspección de tódolos servicios da consellería.
f) A disposición de canto concirne ó réxime interno da consellería cando non sexa competencia da conselleira ou doutro centro directivo.
Artigo 2º
As resolucións administrativas que se adopten facendo uso das delegacións contidas na presente orde farán constar expresamente esta circunstancia e consideraranse dictadas pola autoridade que as conferiu.
Artigo 3º
En calquera momento a conselleira poderá revogar ou avoca-lo exercicio das competencias delegadas pola presente orde das que quedan excluídas, en todo caso, as recollidas no artigo 13.2º da Lei 30/1992, do 26 de novembro, de réxime xurídico das administracións públicas e do procedemento administrativo común e no artigo 44.2º da Lei 1/1983, do 22 de febreiro, reguladora da Xunta e o seu presidente, na súa redacción dada pola Lei 11/1988, do 20 de outubro.
Disposición derrogatoria
Quedan derrogadas cantas disposicións de igual ou inferior rango se opoñan ó establecido na presente orde.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 16 de decembro de 1997.
Manuela López Besteiro
Conselleira de Familia e Promoción do Emprego, Muller e Xuventude
10117
CORRECCIÓN de erros.-Resolución do 26 de decembro de 1996, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, do convenio colectivo do persoal laboral do Concello de Culleredo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/06/1997

Na páxina 1.266, no artigo 5, no segundo parágrafo do apartado 4, onde di: «... No caso de que o IPC sexa superado...», debe dicir: «... No caso de que o IPC previsto sexa superado...»
Na páxina 1.271, onde di:
«Artigo 35º.-Anticipos salariais», debe dicir: «Artigo 33º.-Anticipos salariais».
Na páxina 1.274, na disposición derradeira, onde di:
«...asinado polos representantes da corporación da mesa de negociación», debe dicir: «... asinado polos representantes da corporación na mesa de negociación».
4977
DECRETO 157/1997, do 29 de maio, polo que se declara a urxente ocupación, para efectos de expropiación forzosa, polo Concello de Moeche (A Coruña), dos bens e dereitos necesarios para a realización das obras do proxecto de construcción dunha nova casa do concello.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/06/1997

O Concello de Moeche (A Coruña), en sesión celebrada o día 3 febreiro de 1997, acordou aproba-lo proxecto de construcción dunha nova casa do concello e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 10 de abril de 1997 baixo o número 4681.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 9 de maio 1997, nº 6113.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque son os terreos idóneos para a construcción dunha nova casa do Concello, construcción permitida urbanisticamente, xustificando a urxencia no estado
lamentable no que se atopa a actual casa do Concello, que carece das mínimas condicións de salubridade e seguridade, que fan precisa a utilización do procedemento de urxencia, e igualmente debido á necesidade de dispor de terreos con celeridade para consegui-lo cofinanciamento do proxecto por outras administracións, dentro deste exercicio orzamentario.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de maio de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Moeche (A Coruña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de construcción dunha nova casa do concello.
Santiago de Compostela, vintenove de maio de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5054
ORDE do 25 de novembro de 1997 pola que se fixa o prezo de venda ó público da publicación Quintas Xornadas Galegas sobre Economía das Corporacións Locais.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/12/1997

A Lei 13/1991, do 9 de decembro, de taxas, prezos e exaccións reguladoras da Comunidade Autonóma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único
1. Queda aprobado o prezo de venda ó público da publicación Quintas Xornadas Galegas sobre Economía das Corporacións Locais.
2. Este prezo entenderase, se é o caso, con IVE incluído.
Santiago de Compostela, 25 de novembro de 1997.
José Antonio Orza Fernández
Conselleiro de Economía e Facenda
ANEXO
Quintas Xornadas Galegas sobre Economía das Corporacións Locais: 1.975 ptas.
9824
RESOLUCIÓN do 17 de xuño de 1997 pola que se concede a Medalla de Galicia na súas categorías de prata e bronce.
PRESIDENCIA — III. OUTRAS DISPOSICIÓNS — 30/06/1997

Examinado o expediente relativo á concesión da medalla de Galicia nas súas categorías de prata e bronce, e visto o dictame emitido pola comisión asesora previsto no artigo 3.2º do Decreto 1/1991, do 1 de xaneiro, modificado polo Decreto 137/1992, do 5 de xuño e 166/1995 do 16 de xuño, en virtude das competencias que me confire o referido decreto,
RESOLVÍN:
Concedérlle-la medalla de Galicia nas súas categorías de prata e bronce ás seguintes persoas e entidades:
Medallas de prata
José Carlos del Álamo Jiménez
Fernando Aldana Mayor
Michael Bowman
Centro Español y Repatriación de Santos (Brasil)
Congregación de las Hermanitas de los Ancianos Desamparados de Galicia
Mª de los Ángeles de la Gándara Barrio
Eulogio Gestal Varela
Carlos Hernández Sande
Hijos de Rivera, S.A.
Siro López Lorenzo
Vicente Quinta Alfaya
José Rodríguez López
Xulia Vaquero Sousa
Toñi Vicente
Medallas de Bronce
Adega Cooperativa Sta. Mª dos Remedios
Adega Cooperativa Virxe das Viñas
Enrique Cal Pardo
José Luis Guillín Pérez
Francisco Martínez Cortiña
Manuel Moreira Carrascal
María Neyra González
Restaurante Loliña
Manuel Robla Riesco
José María Salgado López
Francisco José Traspuesto Miguel
Maximino Viaño García
Juan Zapata Cubeiro
Santiago de Compostela, dezasete de xuño de mil novecentos noventa e sete.
Manuel Fraga Iribarne
Presidente
5012
DECRETO 156/1997, do 18 de xuño, polo que se lle concede a Medalla de Ouro de Galicia á empresa Citroën Hispania, S.A.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/06/1997

En atención ós méritos que concorren en Citroën Hispania, S.A. é vontade do Goberno Galego outorgarlle a súa máis alta distinción.
Polo tanto, e logo de deliberación do Consello da Xunta de Galicia na súa reunión do día dezaoito de xuño de mil novecentos noventa e sete,
DISPOÑO:
Concédeselle a Medalla de Ouro de Galicia a Citroën Hispania, S.A.
Santiago de Compostela, dezaoito de xuño de mil novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
4629
RESOLUCIÓN do 16 de xuño de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/990/1997, interposto polo Colexio Oficial de Enfermería de Lugo.
SERVICIO GALEGO DE SAÚDE — III. OUTRAS DISPOSICIÓNS — 30/06/1997

A Sala do Contencioso-Administrativo do Tribunal Superior de Xustiza de Galicia solicitoulle ó Servicio Galego de Saúde o expediente relativo ó recurso nº 1/990/1997 interposto polo Colexio Oficial de Enfermería de Lugo contra o pacto sobre vinculacións temporais do persoal estatutario nas institucións sanitarias xestionadas polo organismo (DOG nº 47, do 10 de marzo de 1997).
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer en autos na sección primeira da referida sala no prazo de nove días.
Santiago de Compostela, 17 de xuño de 1997.
Valeriano Martínez García
Director xeral de Recursos Humanos
5055
ORDE do 5 de decembro de 1997 pola que se lle concede á entidade promotora Escola de Negocios Caixavigo autorización para a efectiva impartición do cuarto curso correspondente ó título Bachelor in Business Administration, conforme ó sistema vixente noutro país e conducente á obtención de títulos non homologados cos do sistema educativo español.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/12/1997

Polo Decreto 21/1995, do 27 de xaneiro, (DOG do 31 de xaneiro), concedéuselle autorización á entidade promotora Escola de Negocios Caixavigo para imparti-los estudios correspondentes ó título Bachelor in Business Administration conforme o sistema vixente noutro país e conducente á obtención de títulos non homologados cos do sistema educativo español. No artigo 3 do devandito decreto autorízase a efectiva impartición do primeiro curso dos referidos estudios, engadindo que a implantación progresiva dos seguintes cursos esixirá, antes do comezo do respectivo curso, autorización mediante orde da Consellería de Educación e Ordenación Universitaria. Para este fin, a entidade promotora deberá xustificar e especificar previamente, ante a consellería, a contratación de profesores mantendo as ratios de calidade e de profesor/alumno sinalados no expediente, así como os requisitos relativos ós espacios.
Xustificados por parte da entidade promotora Escola de Negocios Caixavigo os requisitos sinalados no parágrafo anterior e logo da inspección realizada para o efecto, esta consellería,
DISPÓN:
Artigo 1º.-Autorízaselle á entidade promotora Escola de Negocios Caixavigo, con sede social na Avda. de Madrid nº 60, de Vigo (Pontevedra), para que, de acordo co Decreto 21/1995 e co convenio de compromiso académico asinado pola entidade promotora Escola de Negocios Caixavigo e a Universidade de Gales, imparta desde o curso 1997-1998 na cidade de Vigo, e dentro dos locais establecidos para o efecto na sede social da escola, o cuarto curso dos estudios correspondentes ó título Bachelor in Business Administration conforme o sistema educativo vixente noutro país e que conduce á obtención de título superior non homologado academicamente cos títulos do sistema educativo español.
Disposición derradeira
Única.-A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de decembro de 1997.
Celso Currás Fernández
Conselleiro de Educación e
Ordenación Universitaria
10144
RESOLUCIÓN do 12 de xuño de 1997, da Dirección Xeral de Ordenación Educativa e de Formación Profesional, pola que se fai pública a lista de aprobados no curso de especialización de educación musical para mestres, convocado por Orde do 3 de novembro de 1995 (DOG do 23 de novembro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/06/1997

Por Orde do 3 de novembro de 1995 (DOG do 23 de novembro) da Consellería de Educación e Ordenación Universitaria, convocouse un curso de especialización en educación musical para mestres que se ía desenvolver en Santiago de Compostela.
Desenvolvidas as fases teórico-práctica e práctica previstas nos puntos I e II do anexo I da devandita orde de convocatoria, procede facer pública a relación dos mestres que as superaron. En consecuencia,
DISPOÑO:
1. Declarar aptos os mestres que se relacionan no anexo desta orde que superaron satisfactoriamente o citado curso de especialización en educación musical convocado por Orde do 3 de novembro de 1995.
2. As delegacións provinciais da Consellería de Educación e Ordenación Universitaria procederán a expedi-la certificación de habilitación en educación musical, ós mestres funcionarios de carreira que se declaran aptos ó abeiro desta orde.
Santiago de Compostela, 12 de xuño de 1997.
José Luis Mira Lema
Director Xeral de Ordenación Educativa e
de Formación Profesional
Lista de aprobados no curso de especialización de educación musical
Apelidos e nomeDNI
Ageitos Domínguez, Laura33.220.360B
Alongo Gómez, José Manuel34.959.732P
Amigo Rodríguez, Mª Carmen33.197.120R
Antelo Domo, Leopoldo32.764.878K
Baldomir Pego, Francisco Javier33.248.932V
Barral Barcala, Mª José32.378.366R
BLanco Pena, Mª Olga32.641.108Z
Brenlla Sánchez, Mª Pilar33.855.186Z
Capelo Franco, Diana Mª Carmen33.259.292G
Casas Rodríguez, José Antonio33.850.179K
Cañizal Cuadrado, Mª Fuensanta11.398.974J
Favorecido y Domíguez, Mª Claudina35.296.635F
Fernández Carballas, Mª Berta76.600.728X
Ferreiro Torres, Mª Concepción32.450.366B
Fraga Couceiro, Paloma32.629.376N
Fresco Cobelo, Mª Feliciana32.617.145V
García Fernández, Mª Ángeles09.720.458Z
González García, Mª Teresa34.945.994R
GulÍas Sanmartín, Magali35.317.318J
Ínsua Antelo, Juan Manuel76.517.529W
Lajusticia Villalba, Julia17.437.927V
Penas Cruz, Mª del Carmen35.958.221S
Prieto García, Álvaro33.847.502N
Quintela Rial, Elena32.427.082A
Quiñoy Pita, Inmaculada22.737.486P
Reigosa Fernández, Mª Teresa32.762.565P
Apelidos e nomeDNI
Rey González, Mª Celsa33.250.227R
Rodal Almuina, Manuela76.988.434M
Rodríguez Carrera, Mª Ángeles36.055.134N
Rodríguez Fociñoa, Mª Paz76.519.258V
Romero Leis, Mª Rosario33.257.115N
Ruibal Silva, Purificación35.305.142G
Saco Cid, Lucía Marta34.482.661A
Suárez Cobas, Celestino A.33.252.689W
Tubío Fachado, Luzdivina33.220.277C
Vázquez Moure, Eladio34.581.975A
Vázquez Portela, Mª Dolores34.968.423M
Veiga Costa, Mª José33.831.856Y
Vilariño Gómez, Isabel76.400.059Q
4893
RESOLUCIÓN do 17 de xuño de 1997, da Secretaría Xeral da Consellería de Cultura e Comunicación Social, pola que se emprazan as partes interesadas no recurso contencioso-administrativo 01/0001496/1996, interposto por Angeran, S.L.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 26/06/1997

O 30 de maio de 1997, a Consellería de Cultura e Comunicación Social recibe da Sección Primeira da Sala do Contencioso-Administrativo do Tribunal
Superior de Xustiza de Galicia a providencia pola que se admite o recurso contencioso-administrativo nº 01/0001496/1996, interposto por Angeran, S.L., contra resolución do secretario xeral, por delegación do conselleiro de Cultura e Comunicación Social do 12-7-1996 desestimando o recurso ordinario de 8-3-1996, sobre denuncia por obras no Pazo de Santa Cruz, A Carrasqueira, Bueu.
En consecuencia, esta secretaría xeral acordou de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei
10/1992, do 30 de abril, a remisión do citado expediente administrativo á referida Sala, o que se notifica para xeral coñecemento a tódalas persoas interesadas no procedemento e son emprazadas para que poidan comparecer en autos na Sección Primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 17 de xuño de 1997.
José Mª Sánchez González
Secretario xeral da Consellería de
Cultura e Comunicación Social
4741
CORRECCIÓN de erros.-Orde do 11 de xuño de 1997 pola que se regula a concesión de axudas a entidades locais para formulación de planeamento urbanísitco e execución de cartografía.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/06/1997

Advertido erro por omisión do envío do modelo de solicitude do anexo I á devandita orde publicada no Diario Oficial de Galicia do 20 de xuño de 1997, nº 118 de acordo co seu artigo 5.1º, publícase a seguir o devandito anexo I.
4861
ORDE do 12 de maio de 1997 pola que se autoriza a inclusión da escola municipal de música de Allariz no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/06/1997

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de mazo de 1993 (DOG do 22 de abril) regula as condicións de creacio e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1 establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música polo concello de Allariz, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.-A escola, da que os datos se sinalan no anexo a esta orde, queda incluída no Rexistro de Escolas de Música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte o da súa publicación no Diario Oficial de Galicia.
Santiago de Compostela, 12 de maio de 1997.
Celso Currás Fernández
Conselleiro de Educación e Ordenación Universitaria
ANEXO
Provincia: Ourense.
Denominación específica: escola Municipal de Música de Allariz.
Titular: concello de Allariz.
Enderezo: Praza Maior, nº 1.
Localidade: Allariz.
Provincia: Ourense.
4861
ORDE do 4 de decembro de 1997 pola que se fixan os prezos de venda ó público de diversas publicacións da Consellería de Cultura e Comunicación Social.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 26/12/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estos prezos entenderanse, se é o caso, co IVE incluído.
Santiago de Compostela, 4 de decembro de 1997.
Jesús Pérez Varela
Conselleiro de Cultura e Comunicación Social
ANEXO
Experiencia de animación á lectura: 320 ptas.
A aventura de escribir: 320 ptas.
Speculum humanae vitae. Imaxe da morte nos inicios da Europa moderna: 2.500 ptas.
Relación de las exequias de la reina Margarita: 3.000 ptas.
Bibliografía de Galicia: 3.000 ptas.
Ánxel Huete: 2.500 ptas.
Arte e literatura: 1.750 ptas.
Mercedes Visos: 800 ptas.
Matilde Reynoso-Miguel Pereira: 800 ptas.
Prieto: 800 ptas.
Raquel Lastra: 800 ptas.
Enrique Ortíz Alonso: 1.500 ptas.
Meiga 3. Programa de xestión de bibliotecas, versión MS-DOS: 2.500 ptas.
Meiga 3. Programa de xestión de bibliotecas, versión WINDOWS: 3.000 ptas.
Alberto Datas: 3.500 ptas.
La Virgen María en el camino francés: 2.500 ptas.
Xornadas Eduardo Blanco Amor: 2.230 ptas.
Ángel Amor Ruibal. Una reflexión viva acerca del hombre: 1.500 ptas.
Guía das bibliotecas públicas de Galicia 1997: 750 ptas.
Guía das bibliotecas públicas de Galicia (libro e disquete): 1.000 ptas.
Exposición antolóxica de gravados Julio Prieto Nespereira 1896-1991: 2.000 ptas.
Xavier Toubes-Esculturas: 1.500 ptas.
Arte na TVG. A RTVG: 700 ptas.
Administracións autonómicas e museos: cara a un modelo racional de xestión: 1.000 ptas.
La liturgia propia de Santiago en el Códice Calixtino: 1.700 ptas.
Artistas pintados: 3.700 ptas.
Gerardo Rueda: 4.200 ptas.
97-9413
ORDE do 19 de novembro de 1997 pola que se adxudican axudas económicas para o curso 1997-1998 a unidades que esolaricen alumnos de educacion infantil de 4 ou 5 anos en centros docentes privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/12/1997

Por Resolución do 21 de xullo de 1997 (DOG do 12 de agosto) resolveuse provisionalmente a convocatoria de axudas económicas para o curso 1997-1998 a unidades que escolaricen alumnos de educación infantil de 4 ou 5 anos en centros docentes privados.
Tendo en conta o establedcido nos puntos décimo terceiro e décimo cuarto da Orde do 26 de marzo de 1997 (DOG do 16 de abril), procede, en consecuencia, resolver definitivamente a devandita convocatoria de axudas económicas, unha vez cumpridos tódolos trámites previstos na dita orde.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Concederlles axuda económica, para o curso 1997-1998, ós centros docentes privados que se indican no anexo da presente orde para subvenciona-las unidades de educación infantil de 4 e 5 anos que nel se detallan.
Segundo.-De acordo co establecido nos artigos 109 e 110.3º da Lei 30/1992, do 26 de novembro, de réxime xurídico das administracións públicas e do procedemento administrativo común, a presente resolución esgota a vía administrativa polo que, contra ela, poderá interporse recurso contencioso administrativo perante o Tribunal Superior de Xustiza de Galicia, no prazo de dous meses, contados desde o día seguinte ó da súa publicación no Diario Oficial de Galicia, e logo da comunicación previa a esta consellería da súa interposición.
Santiago de Compostela, 19 de novembro de 1997.
Celso Currás Fernández
Conselleiro de Educación e Ordenación Universitaria
97-10120
RESOLUCIÓN do 12 de xuño de 1997, da Dirección Xeral de Universidades e Investigación, pola que se fai pública a composición da comisión avaliadora das axudas convocadas para accións de apoio económico ós estudiantes universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/06/1997

Por Orde do 31 de marzo de 1997 (DOG nº 73, do 17 de abril), convócanse axudas para accións de apoio económico ós estudiantes universitarios matriculados nunha das tres universidades galegas durante o curso 1996/1997, así como para os galegos que residan fóra de Galicia e os seus descendentes que queiran cursar estudios universitarios nunha das tres universidades galegas no curso 1997-1998, establecéndose que a Dirección Xeral de Universidades e Investigación procederá a nomear unha comisión avaliadora, facendo pública a súa composición con anterioridade á resolución da convocatoria. Por todo iso, esta dirección xeral,
RESOLVEU:
Facer pública a composición da comisión avaliadora das axudas para accións de apoio económico ós estudiantes universitarios, que queda integrada polas persoas que a continuación se relacionan:
-Presidente: Eleutino Álvarez Álvarez, subdirector xeral de Universidades.
-Vocais:
Manuel González Sarceda, vicerrector de estudiantes e servicios de alumnado, bolsas, extensión universitaria e publicacións da Universidade da Coruña.
Amelia Paz González Méndez, vicerrectora de estudiantes da Universidade de Santiago de Compostela.
José Ángel Vázquez Barquero, vicerrector de innovación educativa e estudiantes da Universidade de Vigo.
Xavier Valiño García, xefe do servicio de Coordinación do Sistema Universitario, da Dirección Xeral de Universidades e Investigación.
-Secretaria, que actuará con voz e voto, Elena Goldar Pazos, funcionaria do Servicio de Coordinación do Sistema Universitario.
Santiago de Compostela, 12 de xuño de 1997.
José Manuel Touriñán López
Director xeral de Universidades e Investigación
4925
ORDE do 30 de maio de 1997 pola que se recoñece a Sociedad Cooperativa Limitada de Ganaderos de Porcino de Ourense como Agrupación de Productores Agrarios (APA), para a comercialización de animais vivos da especie porcina e carne de porcino.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 27/06/1997

Incoado expediente por solicitude da Sociedad Cooperativa Limitada de Ganaderos de Porcino de Ourense con domicilio social en Xoán XXIII, 33, Ourense, para a constitución no seu caso dunha Agrupación de Productores Agrarios (APA) para a comercialización de animais vivos da especie porcina e carne de porcino, acollida ó R.D. 280/1988, do 18 de marzo, e cumprindo os requisitos esixidos polo R (CEE) 1360/1978, esta consellería,
RESOLVE:
Recoñecer como Agrupación de Productores Agrarios para a comercialización de animais vivos da especie porcina e carne de porcino, a Sociedad Cooperativa Limitada de Ganaderos de Porcino de Ourense con ámbito territorial na provincia de Ourense.
Santiago de Compostela, 30 de maio de 1997.
Tomás Pérez Vidal
Conselleiro de Agricultura, Gandería e Montes
5009
ORDE do 30 de maio de 1997 pola que se recoñece a Cooperativa Vitivinícola del Ribeiro, Soc. Coop. Ltda. como Agrupación de Productores Agrarios (APA), para a comercialización de viño de calidade producido en rexións determinadas.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 27/06/1997

Incoado expediente por solicitude da Cooperativa Vitivinícola del Riberio, Soc. Coop. Ltda. con domicilio social en Valdepereira-Ribadavia, Ourense, para a constitución no seu seo dunha Agrupación de Productores Agrarios (APA) para a comercialización de viño de calidade producido en rexións determinadas (v.c.p.r.d.), acollida ó R.D. 280/1988, do 18 de marzo, e cumprindo os requisitos esixidos polo R (CEE) 1360/1978, esta consellería,
RESOLVE:
Recoñecer como Agrupación de Productores Agrarios para a comercialización de viño de calidade producido en rexións determinadas, a Cooperativa Vitivinícola del Ribeiro, Soc. Coop. Ltda. con ámbito territorial na zona demarcada para a denominación de orixe Ribeiro na provincia de Ourense.
Santiago de Compostela, 30 de maio de 1997.
Tomás Pérez Vidal
Consellería de Agricultura, Gandería e Montes
4471
ORDE do 1 de decembro de 1997 pola que se nomea un novo membro do Consello Galego de Relacións Laborais, en representación da Confederación Intersindical Galega.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 16/12/1997

De acordo co disposto no artigo 4 da Lei 7/1988, do 12 de xullo (DOG do 12-7), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 4 da dita lei, a Confederación Intersindical Galega acordou a substitución dun dos seus membros titulares da súa representación no Consello.
En virtude do disposto no artigo 11 do Decreto 13/1994, do 20 de xaneiro, polo que se establece a estructura orgánica da Consellería de Xustiza, Interior e Relacións Laborais, o órgano colexiado Consello Galego de Relacións Laborais figura adscrito a esta consellería.
Por todo o exposto, en virtude do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo único.-Nomear membro titular do Pleno do Consello Galego de Relacións Laborais, en representación da Confederación Intersindical Galega, a Alfonso Tellado Sande, en substitución de Xan Andrés Carballo Rodríguez.
Santiago de Compostela, 1 de decembro de 1997.
Jesús Carlos Palmou Lorenzo
Conselleiro de Xustiza, Interior e Relacións Laborais
7653
ORDE do 7 de novembro de 1997 pola que se desenvolven determinados aspectos do Decreto 282/1997, do 1 de outubro, polo que se crea a medalla e placa ó mérito sanitario da Comunidade Autónoma de Galicia.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 01/12/1997

Na data do 14 de outubro de 1997 publicouse no DOG o Decreto 282/1997, do 1 de outubro, polo que se crea a medalla e placa ó mérito sanitario da Comunidade Autónoma de Galicia, así como o rexistro das ditas medallas e placas.
O obxecto deste decreto era distinguir aquelas persoas destacadas polo seu labor de investigación, colaboración ou apoio en temas relacionados coa saúde, a través da concesión de medallas e placas ó mérito sanitario.
Así mesmo, neste decreto indicábanse características e categorías das ditas medallas e placas e das miniaturas correspondentes.
Reguladas as características e condicións do seu outorgamento, cómpre determina-los colectivos que poidan propoñer candidatos, e a adscrición do rexistro de medallas e placas ó mérito sanitario á Secretaría Xeral da Consellería de Sanidade e Servicios Sociais.
Por todo isto, en uso das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo 1º
As candidaturas para distingui-las persoas físicas e xurídicas destacadas polo seu labor sanitario ou pola realización de tarefas de investigación e colaboración de especial transcendencia no ámbito da saúde, sen prexuízo do que establece o decreto, poderán ser presentadas e propostas polos seguintes colectivos:
-Os colexios profesionais vinculados ó ámbito da saúde.
-As asociacións e fundacións que desenvovan as súas actividades no eido da sanidade.
-As organizacións sindicais e empresariais.
-Os decanos das facultades e directores das escolas universitarias nas que se imparten disciplinas relacionadas coas ciencias da saúde.
Artigo 2º
Rexistro de Medallas e Placas ó Mérito Sanitario da Comunidade Autónoma de Galicia adscríbese á
Secretaría Xeral da Consellería de Sanidade e Servicios Sociais.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de novembro de 1997.
José María Hernández Cochón
Conselleiro de Sanidade e Servicios Sociais
9394
RESOLUCIÓN do 24 de novembro de 1997, da Dirección Xeral de Ordenación Educativa e de Formación Profesional, pola que se fai pública a lista de aprobados na proba de carácter extraordinaria no curso de especialización de educación musical para mestres convocado na Orde do 3 de novembro de 1995 (DOG do 23 de novembro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/12/1997

Por Orde do 3 de novembro de 1995 (DOG do 23 de novembro) da Consellería de Educación e Ordenación Universitaria convocouse un curso de especialización en educación musical para mestres que se desenvolverá en Santiago de Compostela.
Desenvolvida a proba de carácter extraordinaria recollida no punto décimo terceiro da devandita orde de convocatoria, procede facer pública a relación dos mestres que a superaron.
En consecuencia,
DISPOÑO:
Primeiro.-Declarar aptos os mestres que se relacionan no anexo desta orde que superaron satisfactoriamente o citado curso de especialización en educación musical convocado por Orde do 3 de novembro de 1995.
Segundo.-As delegacións provinciais da Consellería de Educación e Ordenación Universitaria procederán a expedi-la certificación de habilitación en educación musical, ós mestres funcionarios de carreira que se declaran aptos ó abeiro desta orde.
Santiago de Compostela, 24 de novembro de 1997.
José Luis Mira Lema
Director xeral de Ordenación Educativa
e de Formación Profesional
Lista de aprobados na proba extraordinaria do
curso de especialización de educación musical
Apelidos e nomeDNI
Díaz Rodríguez, Ana35.279.832V
Rey Rodríguez, Mª del Rosario34.919.409G
7853